Diari Oficial de la Generalitat Valenciana


Sumari del DOGV 6980, del 07-03-2013 (2013/1699)

Notificació de la sentència dictada en el procediment de divorci contenciós número 1102/2010.
---------------------------------------------------------------------------------------------

### Dades del document

Número de DOGV
:   6980

Data del DOGV
:   07-03-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/1699


Organisme emissor
:   Jutjat de Primera Instància i Instrucció Número 1 de la Vila Joiosa

Tipus de document
:   Edicte

Notificació de la sentència dictada en el procediment de divorci contenciós número 1102/2010. [2013/1699]  
Divorci contenciós 001102/2010  
De: Miren Elisabet Cabarbayen Marquiesgui.   
Procurador: Cristóbal Martínez Agudo.  
Contra: Jorge Correa Dos Santos.   
Procurador/a: -   
En este procediment de divorci contenciós ,seguit a instàncies de Miren Elisabet Cabarbayen Marquiesgui contra Jorge Correa dos Santos, s'ha dictat la sentència que literalment diu el següent:   
«Sentència número 9/2012  
Alfonso Díez Pina, jutge del Jutjat de Primera Instància número 1 de la Vila Joiosa i partit, he vist les presents actuacions civils de divorci número 1102/2010, a instàncies de Miren Elisabet Cabarbayen Marquiesgui, representada pel procurador Martínez, contra Jorge Correa dos Santos i, tenint en compte els següents [...]   
Dispositiva  
Estime la demanda formulada per Miren Elisabet Cabarbayen Marquiesgui, representada pel procurador Martínez, contra Jorge Correa dos Santos, declare la dissolució per divorci del matrimoni contret el dia 1 de febrer de 1993 a Tolosa (Guipúscoa).   
  
1. Queden revocats els consentiments i poders que recíprocament s'hagen atorgat els cònjuges.   
2. Es declara dissolt el règim econòmic matrimonial.   
3. Atribuïsc la guarda i custòdia dels fills menors E. i M. a Miren Elisabet Cabarbayen. Es manté la resta de les funcions de la pàtria potestat de forma compartida, per la qual cosa ambdós progenitors han d'actuar de consens en totes les qüestions rellevants per a la formació, el desenrotllament integral i la prevenció de la salut dels fills.  
  
4. El règim de comunicació paternofilial per al progenitor que no tinga atribuïda la guarda i custòdia serà: la mitat de les vacacions de Nadal, de Setmana Santa i estiu. En Nadal: correspon al pare el primer període els anys parells i a la mare els imparells. La primera mitat de Nadal són els dies del 22 al 29 de desembre, i la segona els dies del 30 de desembre al 6 de gener. En Setmana Santa, li correspon al pare el primer període els anys parells i a la mare en els imparells. A l'estiu, li correspon al pare els anys parells el mes de juliol i els imparells el mes d'agost, i a la mare els anys parells el mes d'agost i els imparells el mes de juliol. Si el pare viatja fins a Espanya i disfruta del període vacacional al nostre país, ha d'arreplegar els menors en el domicili matern a les 10.00 hores del primer dia que li corresponga i els hi ha de reintegrar a les 20.00 hores de l'últim dia del període. En el cas que el pare decidisca que siguen els menors els que viatgen al Brasil, ha de sufragar ell els gastos del viatge d'anada i tornada dels xiquets. Si el pare té previst viatjar a visitar a Espanya fora d'estos períodes de vacances pot visitar-los es respecten els horaris escolars i les activitats extraescolars a què els menors assistisquen.   
5. S'establix una pensió alimentària a favor de E. i M., amb càrrec a Jorge Correa dos Santos, de la quantia de 300 euros mensuals, que s'han d'ingressar en els cinc primers dies de cada mes, en el compte que Miren Elisabet Cabarbayen establisca per a això. Esta quantitat s'actualitzarà anualment, d'acord amb l'Índex de Preus al Consum que publique cada any l'Institut Nacional d'Estadística o l'organisme que el substituïsca.   
Ambdós progenitors han de contribuir al 50 per cent respecte a tots els gastos extraordinaris que es produïsquen, tant els referits a l'educació i formació dels menors com els gastos mèdics que no cobrisca la Seguretat Social.  
Tot això es determina sense cap imposició expressa de costes.  
Notifiqueu esta resolució a les parts, i al ministeri fiscal, si ha sigut part en el procediment, amb l'advertiment que s'hi pot interposar un recurs d'apel·lació per a l'Audiència Provincial, que s'ha de preparar per mitjà d'un escrit presentat davant d'este Jutjat, dins dels 20 dies següents a la notificació de la resolució.»   
Publicació. La sentència anterior va ser donada, llegida i publicada pel jutge que la va dictar, mentres celebrava audiència pública el mateix dia de la data. Jo, la secretària judicial, en done fe.  
La Vila Joiosa, 26 de gener de 2012.  
I, atés que el demandat, Jorge Correa dos Santos, es troba en parador ignorat, expedisc este edicte a fi que li valga de notificació de forma deguda.  
  
La Vila Joiosa, 29 de gener de 2013.- La secretària judicial: Esther Andújar Rodríguez.